**Kasper Akseli Puutio** (s. 3. kesäkuuta 2002 Vaasa) on suomalainen jääkiekkopuolustaja, joka edustaa SM-liigajoukkue Pelicansia. Hän laukoo oikealta.

Ura
---

### Seuraura

Puutio syntyi Vaasassa, mutta hän muutti jo alle vuoden ikäisenä perheineen Ouluun. Puutio osallistui ensimmäisen kerran Oulun Kärpissä luistelukouluun jo alle kouluikäisenä. Kaudella 2016–2017 hän oli C-nuorten SM-sarjassa joukkueensa tehokkain puolustaja tehoilla 8+11=19. Puutio voitti kauden päätteeksi C-nuorten SM-hopeaa. Hänet valittiin sarjan toiseen tähdistökentälliseen. Kaudella 2017–2018 Puutio voitti B-nuorten SM-pronssia. Hänet valittiin sarjan ensimmäiseen tähdistökentälliseen. Kaudella 2018–2019 hän toimi Kärppien B-nuorten varakapteenina. Puutio pelasi suurimman osan kaudestaan kuitenkin seuran A-nuorissa, jossa hän voitti kauden päätteeksi Suomenmestaruuden.

WHL-joukkue Swift Current Broncos varasi Puution koko CHL:n varaustilaisuuden ensimmäisenä pelaajana kesällä 2019. Hänestä tuli Olli Määtän (2011) jälkeen CHL:n kaikkien aikojen toinen suomalainen ykkösvaraus. Puutio siirtyi Broncosiin kaudeksi 2019–2020. Kesken kauden, tammikuussa 2020 seura kauppasi hänet ja hyökkääjä Ethan Regnierin Everett Silvertipsiin vaihdossa hyökkääjä Martin Faško-Rudášiin, puolustaja Parker Hendreniin sekä kesän 2020 ensimmäisen ja kesän 2022 toisen kierroksen varausvuoroihin. Puutio pelasi kauden aikana myös CHL Top Prospects Gamessa.

Huhtikuussa 2020 Puutio teki kaksivuotisen SM-liigasopimuksen Kärppien kanssa. Syksyllä Florida Panthers varasi hänet viidennellä kierroksella 153. pelaajana NHL:n varaustilaisuudessa. Puutio aloitti kauden 2020–2021 Kärppien A-nuorissa. SM-liigakauden käynnistyttyä hän teki liigadebyyttinsä runkosarjan kolmannella kierroksella 9. lokakuuta 2020 vieraissa Helsingin IFK:ta vastaan. Puutio merkittiin Kärppien seitsemänneksi puolustajaksi. Hän sai ottelussa jääaikaa 10.33 minuuttia ja Puutio keräsi teholukeman +1. Liigauransa avausmaalin hän teki seitsemännessä ottelussaan 24. marraskuuta 2020 vieraissa JYPiä vastaan. Kaikkiaan Puutio pelasi tulokaskautensa aikana varsin pienellä vastuulla 29 runkosarjaottelua tehopistein 2+1=3 ja yhden playoff-ottelun ilman tehopisteitä. Hän pelasi myös kaksi ottelua Kärppien U20-joukkueessa.

Puutio ei jatkanut Kärpissä enää toista sopimuskauttaan, vaan hän siirtyi kaudeksi 2021–2022 suuremman vastuun perässä kaksivuotisella sopimuksella Kalevan Palloon. Seuran urheilutoimenjohtajana toimii Puutiota juniorimaajoukkueissa valmentanut Anssi Laine. Puution rooli KalPassa kasvoi hänen Kärpissä viettämästään tulokaskaudestaan ja hän pelasi 51 runkosarjaottelua tehopistein 5+5=10. Puutio vahvisti myös seuran U20-joukkuetta pudotuspeleissä, jossa hän voitti tehoilla 3+8=11 koko U20 SM-sarjan syöttöpörssin ja jakoi pistepörssin voiton joukkuetoverinsa Oliver Kapasen kanssa. Puutio voitti kauden päätteeksi SM-hopeaa. Kaudella 2022–2023 hän teki SM-liigan yhden kauden piste-ennätyksensä tehoilla 3+8=11. Puutio jäi kevätkaudella ajoittain kuitenkin kokoonpanon ulkopuolelle.

Kaudeksi 2023–2024 Puutio siirtyi kaksivuotisella sopimuksella Pelicansiin.

### Maajoukkueura

Puutio pelasi alle 20-vuotiaiden MM-kilpailuissa vuosina 2021 ja 2022. Ensimmäinen turnaus päättyi pronssiin. Hänet valittiin Yhdysvaltoja vastaan pelatun välieräottelun päätteeksi Suomen ottelun parhaaksi pelaajaksi. Vuoden 2022 turnauksessa Puutio toimi joukkueen varakapteenina. Välieräottelussa Ruotsia vastaan hän teki Suomen 0–1-voittoon päättyneen ottelun voittomaalin ylivoimalla. Osuma ratkaisi joukkueelle finaalipaikan, mutta Suomen turnaus päättyi lopulta hopeaan. Puutio jakoi neljällä osumallaan turnauksen puolustajien maalipörssin voiton Ruotsin Emil Andraen kanssa. Hän jakoi myös joukkueensa sisäisen maalipörssin voiton Joakim Kemellin ja Roby Järventien kanssa. Puutio palkittiin koko turnauksen parhaana puolustajana. Valmentajat valitsivat hänet Suomen turnauksen yhdeksi kolmesta parhaasta pelaajasta. Puutio valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Puutio pelasi myös alle 18-vuotiaiden Hlinka Gretzky Cupissa vuonna 2019, jolloin hän oli Suomen paras syöttäjä neljällä syöttöpisteellään. Puutio pelasi myös World U-17 Hockey Challengessa vuonna 2018, jolloin hän voitti hopeaa. Puutio voitti neljällä syöttöpisteellään Suomen sisäisen pistepörssin. Yhteensä hän on pelannut 32 nuorten ja 35 poikien maaottelua.

Muuta
-----

Puution isoveli Konsta pelaa hyökkääjänä II-divisioonajoukkue Laser HT:ssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Kärpät | A-SM | 31 | 1 | 3 | 4 | 8 | – | – | – | – | – |
| 2019–2020 | Swift Current Broncos | WHL | 35 | 1 | 15 | 16 | 24 | – | – | – | – | – |
|  | Everett Silvertips | WHL | 21 | 4 | 8 | 12 | 12 | – | – | – | – | – |
| 2020–2021 | Kärpät | U20-SM | 2 | 0 | 0 | 0 | 0 | – | – | – | – | – | JMM | 7 | 0 | 2 | 2 | 0 |
|  | Kärpät | SM-liiga | 29 | 2 | 1 | 3 | 0 | 1 | 0 | 0 | 0 | 0 |
| 2021–2022 | KalPa | U20-SM | – | – | – | – | – | 10 | 3 | 8 | 11 | 4 | JMM | 7 | 4 | 3 | 7 | 2 |
|  | KalPa | SM-liiga | 51 | 5 | 5 | 10 | 20 | – | – | – | – | – |
| 2022–2023 | KalPa | SM-liiga | 48 | 3 | 8 | 11 | 20 | 5 | 0 | 0 | 0 | 0 |
| 3 kautta | yhteensä | SM-liiga | 128 | 10 | 14 | 24 | 40 | 6 | 0 | 0 | 0 | 0 |

Lähteet
-------

* Kasper Puutio The Internet Hockey Databasessa (englanniksi)
* Kasper Puutio Eurohockey-sivustolla (englanniksi)
* Kasper Puutio *Elite Prospects*. Everysport Media Group AB.  (englanniksi)

### Viitteet

1. ↑  Tilastot - Kasper Puutio *liiga.fi*. Jääkiekon SM-liiga Oy. Viitattu 4.6.2023.
2. 1 2 3 4 5 6 7  Kasper Puutio *Elite Prospects*. Everysport Media Group AB.  (englanniksi)
3. ↑  Kastellin lukioon valitut uudet opiskelijat (pdf) *ouka.fi*. Oulun kaupunki. Viitattu 31.12.2020.
4. 1 2  Onnela, Janne: Kär­ki­ni­me­nä Kanadan ju­nio­ri­sar­jaan va­ra­tul­la Kasper Puu­tiol­la on edessä iso elä­män­muu­tos – Kärp­pä­kas­vat­ti luul­ta­vas­ti läh­dös­sä Ka­na­daan jo ensi kau­dek­si: "U­nel­mien eteen pitää tehdä uh­rauk­sia" *kaleva.fi*.  29.6.2019. Kaleva365 Oy. Viitattu 10.10.2020.
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 10.10.2020. (englanniksi)
6. ↑  Kaspar Puutio signs SPA with Broncos *scbroncos.com*.  18.7.2019. Swift Current, SK:  Swift Current Broncos. Viitattu 4.6.2023. (englanniksi)
7. ↑  Tips Acquire C Ethan Regnier, D Kasper Puutio from Swift Current *everettsilvertips.com*.  10.1.2020. EVERETT, Wash.:  Everett Silvertips. Viitattu 10.10.2020. (englanniksi)
8. ↑  Rosters announced for 2020 Kubota CHL/NHL Top Prospects Game *whl.ca*.  3.1.2020. Toronto, Ont.:  Canadian Hockey League. Viitattu 10.10.2020. (englanniksi)
9. ↑  Seppä, Lassi: Cody Kunyk ja Aleksi Mustonen vahvistavat Kärppien hyökkäystä − "Kun tuli tieto, että on sauma päästä Kärppiin, ja siellä on kiinnostusta, niin aika nopeasti siihen tartuin" *Jatkoaika.com*.  7.4.2020. Jatkoaika r.y. Viitattu 10.10.2020.
10. ↑  HIFK - Kärpät, 9.10.2020 *liiga.fi*.  9.10.2020. Jääkiekon SM-liiga Oy. Viitattu 10.10.2020.
11. ↑  HIFK - Kärpät, 9.10.2020 *liiga.fi*.  9.10.2020. Jääkiekon SM-liiga Oy. Viitattu 10.10.2020.
12. ↑  JYP - Kärpät, 24.11.2020 *liiga.fi*.  24.11.2020. Jääkiekon SM-liiga Oy. Viitattu 24.11.2020.
13. ↑  Wilenius, Teemu: Kärp­pien kiusana ensi kauden kärppä – Hut­tu­lan ja Puution maisema vaihtuu kauden jälkeen *kaleva.fi*.  16.4.2021. Kaleva365 Oy. Viitattu 15.5.2021.
14. ↑  Seppä, Lassi: Jaakko Rissanen ja Kasper Puutio KalPaan ensi kaudeksi *Jatkoaika.com*.  3.5.2021. Jatkoaika r.y. Viitattu 18.5.2021.
15. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 19.4.2022. (englanniksi)
16. ↑  Määttä, Arto: Pelicansin haaviin tarttui nuorten MM-kisoissa parhaaksi puolustajaksi valittu Kasper Puutio – toisena saaliina mastokaupunkiin saapuu Oliver Kiljunen *Jatkoaika.com*.  3.5.2023. Jatkoaika r.y. Viitattu 4.6.2023.
17. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2021. IIHF. Viitattu 6.1.2021. (englanniksi)
18. ↑  GAME SUMMARY (pdf) *iihf.com*.  19.8.2022. IIHF. Viitattu 22.8.2022. (englanniksi)
19. ↑  Elite Prospects - Award - U20 WJC Most Goals by Defenseman *eliteprospects.com*. Everysport Media Group AB. Viitattu 22.8.2022. (englanniksi)
20. ↑  Elite Prospects - Finland U20 *eliteprospects.com*. Everysport Media Group AB. Viitattu 23.8.2022. (englanniksi)
21. ↑  BEST PLAYER OF THE GAME SELECTED BY THE TEAM (pdf) *iihf.com*.  20.8.2022. IIHF. Viitattu 22.8.2022. (englanniksi)
22. ↑  Mennander, Pasi: Roni Hirvonen Pikkuleijonien tehokkain pelaaja Hlinka Gretzky Cupissa – Suomalaisten pistepörssi *Leijonat.fi*.  13.8.2019. Suomen Jääkiekkoliitto – Finlands Ishockeyförbund ry. Viitattu 10.10.2020.
23. ↑  Elite Prospects - Finland U17 *eliteprospects.com*. Everysport Media Group AB. Viitattu 10.10.2020. (englanniksi)
24. ↑  Konsta Puutio *Elite Prospects*. Everysport Media Group AB.  (englanniksi)
25. ↑  Benton, Mike: TIPS NEXT // Kasper Puutio *everettsilvertips.com*.  28.7.2020. Everett Silvertips. Viitattu 10.10.2020. (englanniksi)

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
45 Olkinuora |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Carlsson |
-- Horký |
-- Jordán (**A**) |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki